**Zmluva o poskytovaní služieb**

uzatvorená podľa § 269 ods. 2   
zákona č. 513/1991 Zb. Obchodný zákonník

(ďalej len „zmluva“)

## Čl. I Zmluvné strany

* 1. **Objednávateľ:**

Obchodné meno: **Metropolitný inštitút Bratislavy**

príspevková organizácia v zriaďovateľskej pôsobnosti hlavného mesta SR Bratislavy podľa § 21 zák. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov

Sídlo: Primaciálne námestie 1, 814 99 Bratislava-Staré Mesto,

Slovenská republika

Štatutárny zástupca: Mgr. Ján Mazúr, PhD., riaditeľ

IČO: 52324940

DIČ: 2120982490

IČ DPH:

Číslo účtu:

Kontaktná osoba:

Telefón:

e-mail:

* 1. **Dodávateľ:**

Obchodné meno:

Sídlo:

Štatutárny zástupca:

IČO:

DIČ:

IČ DPH:

Číslo účtu:

Kontaktná osoba:

Telefón:

e-mail:

## Čl. II Predmet Zmluvy

1. Predmetom tejto zmluvy je odplatné poskytovanie služieb definovaných v bode 2.2 za podmienok stanovených v tejto zmluve a vo Všeobecných zmluvných podmienkach hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa zákona o verejnom obstarávaní zo dňa 6.9.2019, ktoré tvoria neoddeliteľnú prílohu tejto zmluvy.
2. Dodávateľ sa na základe tejto zmluvy zaväzuje poskytovať pre Objednávateľa upratovacie služby so zníženým vplyvom na životné prostredie vrátane dodania čistiacich prostriedkov. Upratovacie služby sa budú realizovať najmä zametaním a umývaním vstupnej haly, kancelárskych priestorov, chodieb, schodísk, sociálnych zariadení, kuchynky, podkrovia, umývaním vstupných dverí, ometaním pavučín, odstraňovaním odpadkov nachádzajúcich sa v kancelárskych priestoroch, sociálnych zariadeniach a kuchynke.

(ďalej len „**upratovacie služby**“)

1. Zmluvné strany sa dohodli na nasledovnom harmonograme upratovacích služieb:

|  |  |
| --- | --- |
| zametanie a umytie vstupnej haly | 2x týždenne |
| zametanie a umytie schodiska | 1x týždenne |
| zametanie a umytie chodieb pred kanceláriami | 1x týždenne |
| zametanie a umývanie podláh kancelárskych priestorov, sociálnych zariadení a kuchynky, čistenie sociálnych zariadení | 2x týždenne |
| zber a vynášanie odpadkových košov | 2x týždenne |
| ometanie pavučín vo vstupných priestoroch a na schodiskách, umývanie vstupných dverí | 1x mesačne |
| umývanie okien v kancelárskych priestoroch | 1x polročne |
|  |  |

1. Upratovacie služby bude Dodávateľ vykonávať v priestoroch nachádzajúcich sa na ulici Ventúrska 22, 814 99 Bratislava.

Upratovacia plocha celkom je 440 m2.

(ďalej len „**priestory“**)

1. Ak počas poskytovania služieb na základe tejto zmluvy vznikne potreba likvidácie odpadu, ktorý napĺňa znaky nebezpečného odpadu v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších právnych predpisov (ďalej len „zákon o odpadoch“), dodávateľ sa zaväzuje postupovať pri jeho likvidácii podľa zákona o odpadoch.

## Čl. III Cena

1. Zmluvné strany sa dohodli, že Objednávateľ za vykonané upratovacie služby uhradí Dodávateľovi cenu, ktorá bola stanovená dohodou zmluvných strán, podľa návrhu na plnenie kritéria na vyhodnotenie ponúk (ktorý Dodávateľ predložil v rámci svojej ponuky pri zadávaní zákazky) a ktorý tvorí Prílohu č. 1 zmluvy.
2. Dodávateľovi vznikne právo fakturovať cenu za vykonané činnosti mesačne po uplynutí kalendárneho mesiaca, v ktorom bola činnosť vykonaná, na základe súpisu vykonaných upratovacích služieb, potvrdeného Objednávateľom do 5 dní od predloženia súpisu.
3. Cena obsahuje všetky náklady spojené s riadnym plnením predmetu zákazky, ako napr. pracovné stroje, čistiaci materiál, vrecia do odpadkových košov, ochranné pracovné prostriedky pre pracovníka/pracovníkov poskytujúceho/poskytujúcich upratovacie služby a pod.

## Čl. IV Osobitné požiadavky na plnenie

1. Dodávateľ je povinný pri poskytovaní upratovacích služieb používať iba čistiace prostriedky, ktorým bola udelená environmentálna značka EÚ podľa Nariadenia Európskeho parlamentu a Rady (ES) č. 6/2010 z 25.11.2010 o environmentálnej značke EÚ alebo iná environmentálna značka typu I podľa normy EN ISO 14024.
2. Objednávateľ je oprávnený počas poskytovania upratovacích služieb vykonávať kontrolu dodržiavania povinnosti uvedenej v bode 4.1.
3. V prípade ak Dodávateľ poruší povinnosť uvedenej v bode 4.1 a Objednávateľ zistí pri výkone kontroly podľa bodu 4.2 porušenie tejto povinnosti, uloží Objednávateľ Dodávateľovi pokutu vo výške 200,- eur, a to aj opakovane.
4. Ak Objednávateľ zistí porušenie povinnosti Dodávateľa uvedenej v bode 4.1 v dvoch po sebe uskutočnených kontrolách, bude sa toto porušenie považovať za podstatné porušenie zmluvy a objednávateľ môže odstúpiť od zmluvy.
5. Dodávateľ sa zaväzuje zabezpečiť na vlastné náklady dopravu čistiacich, hygienických a dezinfekčných prostriedkov, strojového vybavenia a náradia potrebného na plnenie predmetu zmluvy, na miesto výkonu služby a vykonávať práce v dohodnutom rozsahu, čase a kvalite, zodpovedajúcej bežnému štandardu upratovacích úkonov.
6. Dodávateľ sa zaväzuje zabezpečiť, aby zamestnanci, ktorí budú vykonávať upratovacie a čistiace služby, boli firemne označení a ich správanie bolo na požadovanej úrovni.
7. V prípade, ak Objednávateľ zistí nedostatky vykonanej služby, má právo na jej reklamáciu a bezplatné odstránenie nedostatkov.
8. Dodávateľ je povinný zabezpečiť odstránenie zistených nedostatkov (reklamáciu) ihneď, najneskôr do 24 hodín od ich reklamácie Objednávateľom a Objednávateľa o ich odstránení informovať.
9. Opakované nedodržanie kvality alebo služieb, na ktoré bol Dodávateľ písomne najmenej dvakrát po sebe upozornený je podstatným porušením zmluvy a pre Objednávateľa dôvodom na odstúpenie od zmluvy.
10. Dodávateľ pri výkone činnosti, ktorá je predmetom tejto zmluvy preberá na seba všetky povinnosti vyplývajúce zo všeobecne platných právnych predpisov o BOZP, ochrany a prevádzky budov, ochrany majetku, protipožiarnej a civilnej ochrany.
11. Dodávateľ sa zaväzuje k hospodárnemu nakladaniu s vodou, elektrickou energiou a ostatnými médiami, ktoré Objednávateľ dá k dispozícii Dodávateľovi pre výkon služby.
12. Dodávateľ bude viesť denník o činnosti priebehu služby, tento denník bude prístupný pracovníkom oprávneným na kontrolu činnosti upratovania, ktorí ho následne potvrdia a odsúhlasia činnosť Dodávateľa.

## Čl. V Záverečné ustanovenia

1. Táto zmluva nadobúda platnosť dňom jej uzavretia a účinnosť za podmienok definovaných vo Všeobecných obchodných podmienkach, ktoré sú neoddeliteľnou súčasťou tejto zmluvy.
2. Zmluva sa uzatvára na obdobie 12 mesiacov. Ustanovenia čl. XVII Všeobecných zmluvných podmienok ohľadne ukončenia zmluvy tým nie sú dotknuté.
3. Túto Zmluvu bude možné meniť a dopĺňať za podmienok stanovených príslušnými všeobecne záväznými právnymi predpismi len vo forme písomného a číslovaného dodatku podpísaného oboma zmluvnými stranami.
4. Zmluva je vyhotovená v štyroch rovnopisoch. Každá zo zmluvných strán dostane dva rovnopisy.
5. Prílohami zmluvy sú:

* Príloha č. 1 – Návrh na plnenie kritérií na vyhodnotenie ponúk (z ponuky dodávateľa)
* Príloha č. 2 – Všeobecné zmluvné podmienky

V Bratislave, ................................... V.............................., ............................

Za Objednávateľa Za Dodávateľa

....................................................... .........................................................

Mgr. Ján Mazúr, PhD.

riaditeľ